
Теміртау қаласы  мен Ақтау кентінің 2026 жылдың                                                қаңтар-қыркүйектегі әлеуметтік-экономикалық даму
 қорытындылары туралы



Қаланың 2026 жылдың қаңтар-қыркүйектегі әлеуметтік-экономикалық даму қорытындылары халықтың өмір сүру деңгейін және қоғамдық-саяси жағдайдың тұрақтылығын арттыруға бағытталған негізгі экономикалық даму көрсеткіштерімен сипатталады.


Қала кәсіпорындары 917 млрд. 261,6 млн. теңгеге өнеркәсіп өнімін өндірді (2025 жылдың сәйкес кезеңінде 946 млрд. 944,6 млн. теңге, нақты көлем индексі - 103,3%). Нақты көлем индексі 101,5 % - ды құрады.


Өңдеу өнеркәсібінің үлесі 97 %-ды немесе 890 млрд. 142,3 млн. теңгені құрап отыр (2025 жылдың сәйкес кезеңінде 921 млрд. 98,2 млн. теңге, нақты көлем индексі - 102,2 %).  Нақты көлем индексі 102,7 %.  

Негізгі   капиталға  128 млрд. 245,7 млн. теңге  инвестиция  салынды немесе 2025 жылдың сәйкес кезеңіне қарағанда 15,2 % - ға төмендеді (151 млрд. 248,7 млн. теңге, нақты көлем индексі - 262,3 %. Нақты көлем индексі - 79,5 %.


Өнеркәсіп кәсіпорындары салған инвестициялардың үлесі - 94 % немесе 120 млрд. 523, млн. теңге, құрылыс кәсіпорындары - 1 % немесе 1 млрд. 227 млн. теңге, басқа кәсіпорындар - 5 % немесе 6 млрд. 495,4 млн. теңге. 

 Қаржыландыру көздері бойынша негізгі капиталға салынған инвестициялар: кәсіпорындардың жеке қаражаттары есебінен 92,8 %, бюджет қаражаты есебінен 6,1 % және банктердің кредиті мен қарыз қаражаты есебінен 1,1 % инвестиция салынған.  


Бөлшек сауда көлемі 2025 жылдың сәйкес кезеңіне қарағанда 9,7 %-ға  артты және 120 млрд. 722  млн. теңгені құрады (110 млрд. 28,6 млн. теңге, нақты көлем индексі - 100 %). Нақты көлем индексі - 100 %.


 2026 жылдың басынан бастап Кәсіпкерлікті қолдау картасының іске қосылған жобаларымен жалпы 41 млрд. 710,1 млн. теңге сомасына немесе жалпы өнеркәсіп өнімін өндіру  көлемінің  4,5 %-ы (917 млрд. 261,6 млн.теңге) көлемінде өнім өндірілді. 


Тіркелген шағын кәсіпкерлік субъектілерінің саны 11 315 бірлікті құрады, жұмыс істеп тұрған шағын және орта кәсіпкерлік субъектілерінің саны 10 544 бірлік.


Шағын  және орта кәсіпкерлікке қамтылғандар саны 26 584 адамды құрады, шағын және орта кәсіпкерлік субъектілерімен 89 990 млн. теңге сомасына өнім өндірілді (2026 жылдың 1 тоқсанындағы статистикалық деректер). 


60 млрд. 397,9 млн.теңге сомасына құрылыс жұмыстары орындалды немесе 2025 жылдың сәйкес кезеңіне қарағанда (63 млрд. 36,5 млн. теңге, нақты көлем индексі - 149,5 %) 4,2 %-ға төмендеді. Нақты көлем индексі - 92,3 %. 

16 128 ш.м. тұрғын үй пайдалануға берілді немесе 2025 жылдың сәйкес кезеңіне қарағанда 2,7 есе өсті (6 004 шаршы метр). 

7 млрд. 832,3 млн. теңгеге ауыл шаруашылығы өнімі өндірілді немесе 2025 жылдың сәйкес кезеңіне қарағанда (7 млрд. 435,5 млн. теңге, нақты көлем индексі - 100,4 %) 5,3 %-ға өсті. Нақты көлем индексі - 100,4 %.  
Қой мен ешкі басы 21,2 %-ға (2 992 бас), құс басы 61 % - ға (2 650 бас), барлық түрдегі мал мен құс етін өндіру 0,7 % (106,2 тонна), жұмыртқа 1,3 %-ға (210,8 мың дана) өсті.

Сонымен қатар, ірі мүйізді қара мал басы 14,4 %-ға (1 281 бас), жылқы саны 39,1 % - ға (201 бас), сүт өндіру 6,4 % - ға (1 037,2 тонна) төмендеді.  Ірі мүйізді қара мал басының азаюы жыл сайын мал күтіміне жұмсалатын шығындардың ұлғаюына және жеке мұқтаждықтары үшін сойылуына байланысты орын алуда. 

Мал шаруашылығы жұмысын жүзеге асыруға жемшөптің жоғары құны әсер етеді, бұл өз кезегінде мал басының азаюына ықпал етеді.

Қала бюджетіне түсетін түсімдердің көлемі 44 млрд. 910,1 млн. теңгені құрады. 2025 жылдың сәйкес кезеңімен салыстырғанда түсімдер 13 млрд. 695,7 млн. теңгеге немесе 43,9 % - ға артты.

Қала бюджеті шығыс бөлігінің атқарылуы 48 млрд. 9,3 млн. теңгені құрады немесе 2025 жылдың сәйкес кезеңіне қарағанда 42,2 %-ға өсті  (33 млрд. 762,8 млн.теңге).

Қала мен Ақтау кентіндегі балабақшалар саны - 22.

Мектепке дейінгі оқыту мен тәрбиелеумен 1 жастан 6 жасқа дейінгі 6 420 бала немесе балалардың 7 400-ті құрап отырған жалпы санының 86,8 %-ы қамтылды,  3 пен 6 жас аралығындағы балаларды қамту 5 725-ті немесе              100 %-ды құрады.

Қала мен Ақтау кентінің 30 жалпы білім беретін мектебінде 23 222 оқушы оқиды, мектептердің компьютерлік паркі 7 290 бірлікті құрап отыр, бір компьютерге 3,2 оқушыдан келеді.

Қаланың емдеу мекемелерінде жұмыс істейтін дәрігерлер саны 409 адам, 10 мың тұрғынға шаққанда дәрігерлермен қамтамасыз етілу көрсеткіші - 23,3.

Орта медицина қызметкерлерінің саны 1 111 адам, 10 мың тұрғынға шаққандағы қамтамасыз ету көрсеткіші - 63,3.

Туу коэффициенті 9,2 %-ға азайып, 7,02 жағдайды құрады.

Өлім коэффициенті 1,8 %-ға өсіп, 8,11 жағдайды құрады.

Туберкулезбен сырқаттанушылық көрсеткіші 1 %-ға төмендеп, 29,1 -ті құрады.
Жұмысқа орналастыру мәселесі бойынша 7 649 адам (2025 жылғы қаңтар - қыркүйек - 6 956  адам) өтініш білдіріп, 2 456 адам жұмысқа орналастырылды (2025 жылғы қаңтар - қыркүйек - 1 834 адам).

Қоғамдық жұмыстарға  466 адам қатысты (2025 жылғы қаңтар - қыркүйек - 562 адам).

Кәсіптік оқытуға жіберілген жұмыссыз азаматтар саны 94 адамды құрады (2025 жылғы қаңтар - қыркүйек - 113 адам).
Қазақстан Республикасының еңбек нарығын дамытудың 2024 - 2029 жылдарға арналған тұжырымдамасы шеңберіндежыл басынан бері:

- әлеуметтік жұмыс орындарына - 73 адам;

- 12 ай мерзімге еңбекақы төлене отырып  жастар практикасына (30 айлық есептік көрсеткіш) - 82 адам;

- күміс жас жобасына - 125 адам жіберілді.

Жаңа форматтағы мемлекеттік атаулы әлеуметтік көмек 62 463,3 мың теңге сомасына 686 адамға, өтініш білдірген 11 адамға 351,7 мың теңге сомасында тұрғын үй жәрдемақысы тағайындалды. 

